2025. július 9.

**Nádasok pattogó hangja  
Újra PET-kalózok szálltak vízre a Tisza-tó megtisztításáért**

**Június közepén immár hatodik alkalommal rendezték meg a Tisza-tavi PET Kupát, ahol 15 csapatból álló mezőny szállt vízre, hogy megtisztítsák a folyót. Tiszafüred és Tiszanána-Dinnyéshát közötti szakaszon haladva a folyón és ártere mentén gyűjtötték a felhalmozódott hulladékot. Az idei, rekordmennyiségű, több mint 10 tonnányi szemét összegyűjtéséhez a Henkel Magyarország önkéntes munkatársai is hozzájárultak.**

Idén a korábbi évektől eltérően nem érkezett nagyobb árhullám a Tiszára, az előzetes hulladékmonitoringok, folyótisztító akciók sem tártak fel jelentős petbányákat, mégis a Tisza-tó nádasai, nehezen megközelíthető, zegzugos szigetei óriási mennyiségű hulladékot rejtettek. Sokan nem hittek a szemüknek, hogy mennyi szemét fogadja őket, annak ellenére, hogy évről-évre több tonna hulladéktól mentesítik a folyót. A nádasokból kihallatszó jellegzetes pattogó hang – ami nem az élővilág nesze, hanem a melegre-hidegre kitáguló-összehúzódó műanyag roppanó zengése – már jól ismert a Henkel önkéntes munkatársainak is, akik már szinte a kezdetektől, minden évben töretlenül, 15-20 fős csapattal vesznek részt a Tisza folyótisztító derbin.

„A Henkelnél a fenntarthatóság alapvető vállalati értékünk, ezért mindig szívvel-lélekkel képviseljük cégünket a PET Kupán. Mint a kezdeményezés egyik legrégebbi elkötelezett vállalati támogatójaként nemcsak anyagi hozzájárulással, hanem lelkes, önkéntes csapattal is részt veszünk. Minden évben csatlakoznak új kollégák, de sokan visszatérő PET-kalózok. A korábbi évek tapasztalatai alapján vágtunk neki az idei versenynek, és sikerült 750 kg hulladékot összegyűjtenünk. Bár ezzel az eredménnyel a 11. helyen végeztünk, mégis azzal a jó érzéssel hagytuk el a tavat, hogy tudtuk, általunk a természet egy kis darabkája sokkal tisztább lett. Csapatunkhoz egy napra Török Ábel is csatlakozott, aki saját[közösségi média csatornáján](https://www.youtube.com/watch?v=CLpdoWtP_js) is beszámolt az eseményről” – mondta Szirmák-Szabó Viktória, Senior Brand Manager, a Henkel Magyarország önkéntes csapatának kapitánya.

Ugyan 2024-ben 19 csapat vett részt a Tisza-tavi PET Kupán, az eredmény „csak” 7,5 tonna volt, az idei rekord több, mint 10 tonna hátterében a hulladékos szakemberek szerint az állhat, hogy pontosabb mérést alkalmaznak, valamint látványosan megnőtt az üvegpalackok mennyisége, ami szintén gyarapította a hulladék tömegét. A csapatok által összegyűjtött hulladék egy része még a helyszínen szelektálásra került (üveg, fém, kupak, villanykörte, HDPE/LDPE, PET-palackok színek szerint, kommunális és nagy darabos kategóriákra), és nagy hányada újrahasznosításra kerülhet. A hulladék további szelektálásában és feldolgozásában a PET Kupa partnerei vállaltak aktív szerepet. Ennek köszönhetően a hulladék közel fele körforgásban tartható és értékes másodnyersanyagként kelhet új életre.

A PET Kupa amellett, hogy verseny, egyfajta edukációs és közösségépítő esemény is, mely évről évre bizonyítja, hogy a sport, az önkéntesség és a természet iránti elkötelezettség képes változást elérni. A 2013-ban indult kezdeményezés mára nemzetközi szintű környezetvédelmi mozgalommá nőte ki magát. A PET Kupa Egyesület folyamatosan dolgozik azon, hogy a hulladékprobléma ne csak helyi, hanem nemzetközi összefogással is kezelhető legyen, különösen a felvízi régiókból, köztük Kárpátaljáról érkező hulladék megfékezése érdekében.

A Henkel fenntarthatósági és társadalmi felelősségvállalási tevékenysége nem kampány, hanem a vállalati kultúrájának része, mely mások számára is látható. Például a 2025-ös Randstad Employer Brand Research felmérésben részt vevők véleménye alapján a Henkel a legjobban teljesítő FMCG vállalat a környezet iránti elkötelezettség és a társadalmi szerepvállalás terén. A Henkel az elmúlt években nagy lépéseket tett a fenntarthatóság terén, és kézzelfogható eredményeket ért el fenntarthatósági stratégiája minden területén. Tavaly 25 százalékra növelte az újrahasznosított műanyag arányát a fogyasztási cikkek csomagolásában. 2024-es év végére a 2017-es bázisévhez képest 64 százalékkal csökkentette az egy tonna termékre jutó CO2-kibocsátást a gyártás során, és 47 százalékra növelte a megújuló forrásokból vásárolt energia arányát. Emellett az új nettó-zéró klímacélok mentén a vállalat 2045-ig 90 százalékkal kívánja csökkenteni a Scope 1, 2, 3 üvegházhatású gázok (ÜHG) abszolút kibocsátását A Henkel nemzetközi fenntarthatósági stratégiájához a Henkel Magyarország is aktívan hozzájárul mely többek között olyan társadalmi szerepvállalásaiban nyilvánul meg, mint a PET Kupa, de említhető a 10 Millió Fa Alapítvány támogatása több mint tízezer fát elültetve. A Henkel Magyarország munkatársaik rendszeresen részt vesznek önkéntesprogramokban, ahol a fiatal generáció bevonása is kiemelt szerepet kap – így törekvései kézzelfogható eredményeket hoznak környezeti és társadalmi szinten is.

**Ismerje meg a Henkel fenntarthatósággal kapcsolatos további célkitűzéseit és tevékenységeit:** [**https://www.henkel.hu/fenntarthatosag**](https://www.henkel.hu/fenntarthatosag)

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2024-es pénzügyi évben a Henkel több, mint 21,6 milliárd euró árbevételt és mintegy 3,1 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte mintegy 47 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat:**

**Henkel Magyarország Kft.**

Vállalati kommunikáció

Lambert Petra

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)